Document ID: 32011D0380

RÅDETS AFGØRELSE 2011/380/FUSP
af 28. juni 2011
om ændring af afgørelse 2010/330/FUSP om Den Europæiske Unions integrerede retsstatsmission for Irak, EUJUST LEX-Irak
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28 og artikel 43, stk. 2, og
ud fra følgende betragtninger:
(1)
Den 14. juni 2010 vedtog Rådet afgørelse 2010/330/FUSP (1), der forlængede Den Europæiske Unions integrerede retsstatsmission for Irak EUJUST LEX-Irak (»missionen«) med yderligere 24 måneder indtil den 30. juni 2012. Det finansielle referencegrundlag for perioden mellem den 1. juli 2011 og den 30. juni 2012 skal fastsættes af Rådet.
(2)
Missionens mandat gennemføres i en situation, der kan blive forværret og vil kunne hindre opnåelsen af målene for Unionens optræden udadtil som fastsat i traktatens artikel 21.
(3)
Afgørelse 2010/330/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Afgørelse 2010/330/FUSP ændres således:
1)
Artikel 2, stk. 4, affattes således:
»4. Uddannelsesaktiviteterne skal foregå i Irak og i regionen samt i Unionen. EUJUST LEX-Irak skal have kontorer i Bruxelles, i Bagdad, herunder et lokalkontor i Basra, med henblik på oprettelse af et muligt kontor, hvis der træffes passende afgørelse herom. EUJUST LEX-Irak skal endvidere have et kontor i Erbil (Kurdistanregionen).«
2)
Artikel 11, stk. 2, affattes således:
»2. Det finansielle referencegrundlag til dækning af udgifter i forbindelse med missionen mellem den 1. juli 2011 og den 30. juni 2012 udgør 27 250 000.«
Artikel 2
Denne afgørelse træder i kraft på dagen for vedtagelsen.
Udfærdiget i Luxembourg, den 28. juni 2011.

Labels: 18
15
5